Koyara ist Tawava (suterot)

**Koyara ist Tawava** tir stuvaf is izvaf berpot ke Jules Verne sanegayan bak 1864, tis tana karba ke *Yona zultafa koyara* nevatum.

Berpot va kosmara va savsaf Runa nubasuteks gan germanaf grupeik pwader. Bantan do nutikye is nyapesik va koyara ist Tawava bokar, kolanison tit Snaeffels islandaf merunkaf tculk.

Berpot tir aotcera va opaf orig is rukiafa kaikundera is stuva, i matcacapa ke coba kaikion sanegayana gan Jules Verne. Toza ke berpot va sarefa dulaperapa va beksopa tisa jotafa opa tcazedar. Wana ton pimtara va Islanda sizi XIX-eafa decemda az koplekurapa va toloya vankedasa opa dakir, i va seriopa is sidopa.

## Vildeks
### Taneafa pakava
To pakava abdufisa va opa is inaf gunteem tir. Xeka kabduon zo plekud&nbsp;; jadifa dulapera ke koredikeem va opa viele va buga titlanid, kotcoba va bata kerdela drigdackar. Zikera nutir loeke geltrafa isen ravlem ke koredik tid elimaf is brubef is valdigkiraf numen sin bevulad ozodik ke intaf kowedin ind.

Kotcoba ba kosmara va beksayana migajeyxa suteyena kan Runa sutera tozuwer, i va migajeyxa trasina koe savsaf nubasuteks urlicken gan Lidenbrock kotlebik. Moida pomayanon gan nutye, battan al gribeksar, pune ko Islanda djukulapir lize xo pulvino gan neva tigid. Sin djuprogoged ise arti tolka ta koyara kal Islanda ampud.

Va jontika lentekafa widava remlapid ise kal aneyan mukot totad. Va Snaeffels tculk artlanid aze do Hans Bjelke nyapesik ke brinuga ko buga titlanid.

Kotlebik va exulera titsuyon ic levesid elimapon stragar. Voxen wupe va sin pitcar&nbsp;: koe levesidaf derost, narason va joyaja riwe eglud. Gonampud kiren sinafa ickrilena lavada illaumapar numen rontion zo dratced. Axel va klita tere kosmar numen va rob gire rovotadler&nbsp;; voxe moion eglur ise bakawer abdida va stuvadositik liwe lajukatrasir.

### Toleafa pakava
Radimi bata zixa, bat baroy koredik ko seg kotraf gu seri ke abdiizvaf nyul artlanid. Pok milkava dem apta ke balemeugal ik bareugal artlanid. Tere va nubema trasid, i va nubema gretcayana gu yolt ke sutesik va nubasuteks is migajeyxa tisa xanta ke bata brinuga numen batcoba bazecker da moo joyanya tigid.

Viele va brinuga van arula miwana koe migajeyxa fu dakid, pune kosmad da runexo tir elekayano gu noeltafa yazidatraspuxa. Va divroidaxa kofaved. Goxe batcoba va loa bliga drasura nekir. Gan runta zo doimpadimad nume va sinaf ankit me rodegaded. Tere divbuga ke Stromboli italiaf tculk ile geepon Islanda zo divmimad. Ticion, ko Hamburg malafa widava dimlapid lize zo vankieved.

### Koredik
#### Otto Lidenbrock kotlebik
To dalaf koredik ke berpot tir. Tavesik va kawopa dene Johannaeum olda ke Hamburg, tis ziavikye ke Axel, gu ozodaf aptacik ke bat ind zo atoer (&nbsp;va aptacik dum Humphry Davy nobar&nbsp;); tir grupelapaf is jonavus (&nbsp;bal rupa, va savsafa islandava is Runa sutera vangruper ise va latinava is danmarkava is islandava djubelir&nbsp;). Voxe dere tir mivdwis ise va volkeafi is kategisafi is zidesafi rali dir ise va gubefa pestaka dulapenser. Va intaf ind skeur, va mewayasa kuranuca dikir ise someebgar. Darpe koyara bene Axel adre tuayawer.

#### Axel
In tir gadiskaf is nutaf gu Lidenbrock kotlebik, ise pwadesik va berpot. Va gruperapa va sidopa is kawopa dikir, i va grupera deayana gan ziavye, voxis va pulukafa araya don latinava. Tir aulaf is becaf loon dam Lidenbrock beka gan pestakeva dile zo ilamsisker, ise gan beksasuteks tore zo dulaper. To int va staksa ke Arne Saknussem gribeksar. Jontikedje wan tir prealaf is mefolidjaf gu rotisa koyara koaskina gan ziavye. Va in ta brinuga ist Tawava soe dositar numaze lieke adre tuseramawer ise va
inaf ayaf dugeem bal wavdaca saber. Koyara ke Axel isto Tawavo tir teca kotavesa exulera jupatasa da in male yafa krutuca adre vanpir milgackik silukon grudeas inde va bula ke nanda pu Lidenbrock kotlebik pebur.

#### Hans Bjelke
In tir tcabanesik va nudol ise koe Reykjavík gan Otto Lidenbrock wetce nyapesik zo vilter, pirdayanon gan Fridriksson inaf dokobasik. Tir bareaf bewik ke brinuga ist Tawava. Verne askir da in tir matcaf gu sagaf is abidas zanisik grupaskis va kotcoba&nbsp;; va bli ke felisik konakviele giwar. Hans dere tir viwazenik ke milasavsaca ke bane sare icde islandik : upakapaf is vurkapaf, ise nekev kona kosmara iku iyela, va meka kontega bal koyara relmer.

## Watsa koe berpot
### Xuta aotcesa va opa is tacukuca
Bata sorda va jontik fiuk ko xuta riwe tacukafa vox kotviele koswana gan enuca konakilar. Konak vayas ik kowedis ind zo uned enide koredikafa anameda opon zo vayar. Va arulopa (&nbsp;opa kaaneyasa is tcalutesa is vestasa is vayasa is liwotasa is worasa va levedafa betsava&nbsp;) is seriopa is kawopa tulon romiwat.

Klok dere tir watsapa larde koredik iskuson zo bured, tulon koe ironokafa pakava ke berpot. Lana tacukaca bam kofid numen opa adre zo ilplekur.

### Vundafa ra is kotavesa nega
Va vunde ke bata stuva dere rokatcalat, i va vunde roradane gu kind (&nbsp;nega ke izvafa ik vundafa stuva&nbsp;). Vestasik bevulad gradilaf koredik&nbsp;: Axel vas Teseus vektar viele koe buga ke tculk tir egluyun ise loeke djukukatrasir va Marthe abegya (&nbsp;Ariadne koe vunda&nbsp;). Katrasitison va drig, inaf kenlanin fem bantode tir kuksa.

Milinde, koredik laoned viele nope idulap moo levedafa kuksa totad. Bet grupenik va Odusseia nega ke Omeros va dank ke biralorikya tuoviskas va totasik dimlapis kal Itaka kagruper.

Icde Axel bata stuva tir teca koyara kalplekusa va lukruca, is kotavesa nega (&nbsp;neginda jupasa da belisik va towara ke dalaf koredik van lokiewafa gildara va tamava ik dilint suzdar&nbsp;). Ostik to Axel enwe tir dalik tere naris va taneafa yorda bas grupeafe ziavikye ilfelise va dalintafa divdomawesa seramuca.

### Tculk wetce leca ke vundopa
Tculk dere nutir lana leca ke vundopa koe nega. Va gijarotiuca is po ke tuwava kaatoer. Remi berpot, tculk ta tulecara va titsuyuca is birtuca ke Tawava zo faver, voxis ta buda gomoticana gan koredik kal mukot.

Tculk wetce aldaca ke rietova ke Lidenbrock kotlebik ko berpot taneon zo koplekur, gan Lidenbrock folis da idja ke Tawava co tir welfa dem delaplawesa yazida. Bat envaks va drolera ke vundopa mu vilasi roti ke tuwava tcazedar, voxis va rotira ke Tawava ta warzera va zultafo po.

Darpe titlanira ke koredik ist Tawava, tculk vanpir leca ke lyumara ke tuwavaf poeem is ayafa jugemera. Koredik kal artef mukot va yazidafa kuksa goremlapid ise va raporaf narilt goremlanid, numen batcoba va sinafa rantuca kabdue gijarotiuca ke Tawava koafir. Batkane tculk sotir leca ke birtuca is listuca ke tuwava voxis inafi vilasi roti.

## Yunkexa
Konaka yunkexa va berpot, koe piskura ke 1892

File: 'Journey to the Center of the Earth' by Édouard Riou 02.jpg
File: Journey to the Center of the Earth by Edouard Riou (151476638).jpg
File: Journey to the Center of the Earth by Edouard Riou (151476652).jpg
File: 'Journey to the Center of the Earth' by Édouard Riou 05.jpg
File: 'Journey to the Center of the Earth' by Édouard Riou 05a.png
File: 'Journey to the Center of the Earth' by Édouard Riou 06.jpg
File: 'Journey to the Center of the Earth' by Édouard Riou 07.jpg
File: 'Journey to the Center of the Earth' by Édouard Riou 08.jpg
File: 'Journey to the Center of the Earth' by Édouard Riou 09.jpg
File: 'Journey to the Center of the Earth' by Édouard Riou 10.jpg
File: 'Journey to the Center of the Earth' by Édouard Riou 11.jpg
File: 'Journey to the Center of the Earth' by Édouard Riou 12.jpg
File: 'Journey to the Center of the Earth' by Édouard Riou 13.jpg
File: 'Journey to the Center of the Earth' by Édouard Riou 14.jpg
File: 'Journey to the Center of the Earth' by Édouard Riou 15.jpg
File: 'Journey to the Center of the Earth' by Édouard Riou 16.jpg
File: 'Journey to the Center of the Earth' by Édouard Riou 17.jpg
File: 'Journey to the Center of the Earth' by Édouard Riou 18.jpg
File: 'Journey to the Center of the Earth' by Édouard Riou 19.jpg
File: 'Journey to the Center of the Earth' by Édouard Riou 20.jpg
File: 'Journey to the Center of the Earth' by Édouard Riou 21.jpg
File: 'Journey to the Center of the Earth' by Édouard Riou 22.jpg
File: 'Journey to the Center of the Earth' by Édouard Riou 23.jpg
File: 'Journey to the Center of the Earth' by Édouard Riou 24.jpg
File: 'Journey to the Center of the Earth' by Édouard Riou 25.jpg
File: 'Journey to the Center of the Earth' by Édouard Riou 26.jpg
File: 'Journey to the Center of the Earth' by Édouard Riou 27.jpg
File: 'Journey to the Center of the Earth' by Édouard Riou 28.jpg
File: 'Journey to the Center of the Earth' by Édouard Riou 29.jpg
File: Journey to the Center of the Earth by Edouard Riou (151476919).jpg
File: 'Journey to the Center of the Earth' by Édouard Riou 31.jpg
File: Journey to the Center of the Earth by Edouard Riou (140965072).jpg
File: 'Journey to the Center of the Earth' by Édouard Riou 33.jpg
File: 'Journey to the Center of the Earth' by Édouard Riou 34.jpg
File: 'Journey to the Center of the Earth' by Édouard Riou 35.jpg
File: 'Journey to the Center of the Earth' by Édouard Riou 36.jpg
File: 'Journey to the Center of the Earth' by Édouard Riou 37.jpg
File: 'Journey to the Center of the Earth' by Édouard Riou 38.jpg
File: 'Journey to the Center of the Earth' by Édouard Riou 39.jpg
File: 'Journey to the Center of the Earth' by Édouard Riou 40.jpg
File: 'Journey to the Center of the Earth' by Édouard Riou 41.jpg
File: 'Journey to the Center of the Earth' by Édouard Riou 42.jpg
File: Journey to the Center of the Earth by Edouard Riou (151477037).jpg
File: 'Journey to the Center of the Earth' by Édouard Riou 44.jpg
File: 'Journey to the Center of the Earth' by Édouard Riou 45.jpg
File: 'Journey to the Center of the Earth' by Édouard Riou 46.jpg
File: 'Journey to the Center of the Earth' by Édouard Riou 47.jpg
File: 'Journey to the Center of the Earth' by Édouard Riou 48.jpg
File: 'Journey to the Center of the Earth' by Édouard Riou 49.jpg
File: 'Journey to the Center of the Earth' by Édouard Riou 50.jpg
File: 'Journey to the Center of the Earth' by Édouard Riou 51.jpg
File: 'Journey to the Center of the Earth' by Édouard Riou 52.jpg
File: 'Journey to the Center of the Earth' by Édouard Riou 53.jpg
File: 'Journey to the Center of the Earth' by Édouard Riou 54.jpg
File: 'Journey to the Center of the Earth' by Édouard Riou 55.jpg
File: 'Journey to the Center of the Earth' by Édouard Riou 56.jpg
File: 'Journey to the Center of the Earth' by Édouard Riou 57.jpg
File: Verne - Voyage au centre de la Terre, page 11.png
File: Verne - Voyage au centre de la Terre, page 15.png
File: Verne - Voyage au centre de la Terre, page 19.png
File: Verne - Voyage au centre de la Terre, page 25.png
File: Verne - Voyage au centre de la Terre, page 29.png
File: Voyageaucentrede00vernuoft raw 0009 1.jpg
File: Voyageaucentrede00vernuoft raw 0011 1.jpg
File: Voyageaucentrede00vernuoft raw 0015 1.jpg
File: Voyageaucentrede00vernuoft raw 0033 1.png
File: Voyageaucentrede00vernuoft raw 0037 1.png
File: Voyageaucentrede00vernuoft raw 0041 1.png
File: Voyageaucentrede00vernuoft raw 0045 1.png
File: Voyageaucentrede00vernuoft raw 0049 1.png
File: Voyageaucentrede00vernuoft raw 0053 1.png
File: Voyageaucentrede00vernuoft raw 0057 1.png
File: Voyageaucentrede00vernuoft raw 0061 1.png
File: Voyageaucentrede00vernuoft raw 0065 1.png
File: Voyageaucentrede00vernuoft raw 0069 1.png
File: Voyageaucentrede00vernuoft raw 0073 1.png
File: Voyageaucentrede00vernuoft raw 0077 1.png
File: Voyageaucentrede00vernuoft raw 0081 1.png
File: Voyageaucentrede00vernuoft raw 0085 1.png
File: Voyageaucentrede00vernuoft raw 0089 1.png
File: Voyageaucentrede00vernuoft raw 0093 1.png
File: Voyageaucentrede00vernuoft raw 0097 1.png
File: Voyageaucentrede00vernuoft raw 0101 1.png
File: Voyageaucentrede00vernuoft raw 0107 1.png
File: Voyageaucentrede00vernuoft raw 0111 1.png
File: Voyageaucentrede00vernuoft raw 0115 1.png
File: Voyageaucentrede00vernuoft raw 0119 1.png
File: Voyageaucentrede00vernuoft raw 0123 1.png
File: Voyageaucentrede00vernuoft raw 0127 1.png
File: Voyageaucentrede00vernuoft raw 0131 1.png
File: Voyageaucentrede00vernuoft raw 0135 1.png
File: Voyageaucentrede00vernuoft raw 0139 1.png
File: Voyageaucentrede00vernuoft raw 0143 1.png
File: Voyageaucentrede00vernuoft raw 0147 1.png
File: Voyageaucentrede00vernuoft raw 0151 1.png
File: Voyageaucentrede00vernuoft raw 0159 1.png
File: Voyageaucentrede00vernuoft raw 0161 1.png
File: Voyageaucentrede00vernuoft raw 0169 1.png
File: Voyageaucentrede00vernuoft raw 0173 1.png
File: Voyageaucentrede00vernuoft raw 0177 1.png
File: Voyageaucentrede00vernuoft raw 0181 1.png
File: Voyageaucentrede00vernuoft raw 0185 1.png
File: Voyageaucentrede00vernuoft raw 0189 1.png
File: Voyageaucentrede00vernuoft raw 0193 1.png
File: Voyageaucentrede00vernuoft raw 0197 1.png
File: Voyageaucentrede00vernuoft raw 0201 1.png
File: Voyageaucentrede00vernuoft raw 0205 1.png
File: Voyageaucentrede00vernuoft raw 0209 1.png
File: Voyageaucentrede00vernuoft raw 0213 1.png
File: Voyageaucentrede00vernuoft raw 0217 1.png
File: Voyageaucentrede00vernuoft raw 0221 1.png
File: Voyageaucentrede00vernuoft raw 0225 1.png
File: Voyageaucentrede00vernuoft raw 0227 1.png
File: Voyageaucentrede00vernuoft raw 0231 1.png


## Dere rupel
* Jules Verne*' : Francavaf suterotik (&nbsp;1828-1905&nbsp;)
* (fr) [https://fr.wikisource.org/wiki/Voyage_au_centre_de_la_Terre Koyara ist Tawava], dene *Wikisource'' 

## Vuestexa